open-index/open-wikipedia-markdown huggingface dataset:
Transkripsi (album)

***Transkripsi*** ialah album studio ke-12 Siti Nurhaliza. Ia memuatkan 13 buah lagu. Antara penggubah yang terlibat ialah Melly Goeslaw, Damian VE, Cat Farish, Lin Li Zhen, Aubrey Suwito, Erwin Gutawa, Glenn Fredly, Tengku Shafiek, Yasin dan Siti Nurhaliza sendiri. Album ini telah terjual melebihi 80,000 unit. *Transkripsi* bermaksud himpunan perasaan atau rasa yang menyatu dalam hidup kita selama ini.

Album ini juga merupakan album pertama Siti Nurhaliza yang diterbitkan oleh syarikat beliau sendiri iaitu, Siti Nurhaliza Productions dan album pertama beliau dimana Siti berperanan sebagai penerbit dan penerbit eksekutif. Album ini diiktiraf sebagai album terbaik yang pernah dihasilkan oleh Siti Nurhaliza, kerana kepelbagaian elemen pop, rock, dan turut memuatkan lagu balada yang baik.

## Latar belakang
Ia menjadi album pertama Siti Nurhaliza yang diterbitkan oleh syarikat miliknya, Siti Nurhaliza Productions selepas beliau meninggalkan Suria Records (SRC) pada awal 2005 selepas menerbitkan 10 album bersama SRC dan ia dikeluarkan 10 tahun selepas pelancaran album pertama beliau pada 1996.

Siti memulakan promosi album *Transkripsi* dengan mengedarkan lagu Biarlah Rahsia di semua stesen radio di seluruh negara. Lagu ini diterbitkan sebagai maklum balas kepada pihak petugas media yang bertungkus-lumus menyiasat kehidupan peribadi Siti, terutamanya mengenai perhubungannya dengan ahli perniagaan terkenal, Datuk Khalid Mohamad Jiwa menjelang hari perkahwinan mereka pada 21 Ogos 2006.

Transkripsi menerima pujian kritis daripada daripada pengulas dan menyifatkannya sebagai salah satu album terbaik Siti yang pernah dihasilkan  dan penerbitan album ini merupakan percubaan pertama Siti untuk menerbitkan album di bawah syarikatnya sendiri.

## Keluaran dan sambutan

Album *Transkripsi* dikeluarkan pada 23 April 2006 dan muzik video untuk Biarlah Rahsia dan Bisakah telah diterbitkan.

Ianya cemerlang dengan dikurniakan sijil 3 kali platinum kerana jualan melebihi 80,000 unit, sekaligus menggondol anugerah Album Terbaik dan Album Pop Terbaik di Anugerah Industri Muzik ke-14, di samping juga membantu Siti merangkul tiga anugerah (Lagu Terbaik untuk "Biarlah Rahsia", Artis Wanita Terbaik, Artis Wanita Popular) Anugerah Planet Muzik pada tahun yang sama.

## Senarai runut

## Kedudukan carta
### Album

### Single

^Tidak termasuk Carta Xfresh, Carta Suria, MTV Jus dan Hits 1

## Anugerah

### Anugerah Industri Muzik

### Anugerah Planet Muzik

### Anugerah Juara Lagu

### Anugerah ERA
{| class="wikitable"
! Tahun
! Penerima/Karya tercalon
! Kategori
! Keputusan
|-
|rowspan="1"|2006
|rowspan="1"|*"Biarlah Rahsia"*
|rowspan="1"|Lagu Pop Pilihan Terbaik
|
|-
|rowspan="2"|2007
|rowspan="1"|*"Pastikan"*
|rowspan="1"|Lagu Pop Pilihan Terbaik
|
|-
|rowspan="1"| ||Penyanyi Wanita Pilihan Terbaik||
|-

## Pensijilan

## Catatan


## Rujukan

## Pautan luar
* Transkripsi di iTunes Malaysia
* Transkripsi di Discogs
Bahasa Iban

**Bahasa Iban** dituturkan majoriti di wilayah Sarawak (Malaysia) dan minoriti di dua daerah serantau Kalimantan Barat dan Kalimantan Tengah (Indonesia) oleh Suku Iban, sebuah rumpun etnik kumpulan Dayak (dahulu dikenali sebagai "Dayak Laut"). Ia rapat berhubung dengan Bahasa Melayu dua-dua tergolong kepada cabang Melayik sama rumpun Melayu-Polinesia dari keluarga bahasa Austronesia, dan . Bahasa Iban diiktiraf sepenuhnya sebagai bahasa yang dilindungi oleh kerajaan Malaysia dan dimasukkan sebagai salah satu subjek mata pelajaran elektif dalam Sijil Pelajaran Malaysia (SPM) dan juga sebagai subjek tambahan dalam Sijil Tinggi Persekolahan Malaysia (STPM) di Sarawak.

Malaysia adalah satu-satunya negara Nusantara berpendudukan Iban apatah lagi di dunia yang mempertahankan bahasa Iban melalui pendidikan dan penyiaran pada masa ini.  TVS milik penuh Sarawak Media Group dan juga Kerajaan Sarawak yang menyediakan sepenuhnya pelbagai rancangan atau program siaran dalam bahasa Iban.

## Sampel leksikon
Kosakata Iban kurang pengaruh Sanskrit berbanding bahasa Melayu yang sama cabang Malayik seperti *muha* (turunan Proto-Malayik **muqa*) lawan *muka* (serapan मुख *mukha*) dan *gawai* (turunan **gaway*) lawan *upacara* (उपचार *upacāra*).

## Sampel frasa

:*Selamat pagi* - "Selamat pagi"
:*Selamat tengah hari/ngalih ari* - "Selamat tengah hari"
:*Selamat lemai* - "Selamat petang"
:*Selamat malam* - "Selamat malam"
:*Selamat datai / Selamat nemuai* - "Selamat datang"
:*Selamat bekelala* - "Selamat berkenalan"
:*Nama brita nuan?* - "bagaimana khabar anda?"
:*Sapa nama nuan?* - "siapa nama anda?"
:*Berapa rega utai tu?* - "Berapa harga barang ini?"
:*Dini alai ___?* - "Di mana ___?"
:*Ari ni penatai nuan?* - "Anda dari mana?"
:*Aku datai ari ___.* - "Saya datang dari ___."
:*Rinduk betemu enggau nuan.* - "Gembira berjumpa dengan anda"
:*Pukul berapa diatu?* - "Sekarang pukul berapa?"
:*Anang manchal!* - "Jangan nakal!"
:*Enda ulih datai* - "tidak dapat datang"
:*Anang guai* - "nanti dulu"
:*Nadai ngawa nya* - "tidak mengapa"
:*Nyamai wai* - "rasa bagus"
:*Pulai dulu*-"Saya mahu pulang"
:*Aram bekelala*-"Mari berkenalan"
:*Pengerindu*-"Cinta, ghairah"
:*Aku rinduka nuan*-"Saya cinta / menyukai anda"
:*Manah*-"Bagus, hebat"
:*Jai'-"Jahat, rosak"
:*Sapa enggau nuan?*-"Siapa dengan anda?"
:*Aku enggau ___*-"Saya datang / datang dengan ___"
:*Dinga meh*-"Sila dengar"
:*Anang inggar / ragak*-"Sila, senyap"

== Rujukan ==


== Sumber ==
* Anthony Richards, . Oxford University Press: Oxford, 1981. [Kertas belakang dicetak semula pada 1990-an oleh Penerbit Fajar Bakti, Petaling Jaya.]
* William Howell; Demetrius James Sandford Bailey, . American Mission Press: Singapura, 1900.
* Otto Steinmayer, *Jalai Jako' Iban, tatabahasa asas bahasa Iban dari Sarawak.'' Klasik Publishing House: Kuching, 1999.
Hudhud

Burung **Hudhud** (Latin:*upupa*, Inggeris: *hoopoe*) mempunyai kepanjangan 25-29 sentimeter, dengan 44-48 sentimeter lebar sayap.

Nama burung ini serapan  ajukan bunyinya oleh masyarakat Arab.

## Budaya dan agama

* Dalam Islam, hud-hud merupakan binatang perikatan dengan nabi Sulaiman a.s, dimana burung hud-hud menjadi utusan pemberitahuan mengenai puteri Balkis, ratu kaum Saba; perkara ini terkenal disebutkan dalam ayat 20 hingga 24 surah An-Naml dalam kitab Al-Quran.

Burung hud-hud juga menjadi burung kebangsaan bagi negara haram Israel.

## Rujukan
Pakaian tradisional Johor

## Baju Kepulauan Riau
Baju berbelah ini seakan-akan kebaya pendek. Baju Riau juga disebut 'Engku Puteri atau Raja Hamidah' puteri pada Raja Haji iaitu Yang Dipertuan Muda Riau yang kelima dari keturunan Bugis

## Baju Belah Kebaya Panjang
Walaupun wanita Johor terkenal dengan baju kurung, tetapi dalam acara majlis, mereka muncul juga dengan memakai kebaya, sebagai warisan daripada Kerajaan Johor.

Pola baju belah panjang ini masih bersifat ‘mengurungkan’ anggota badan.  Secara tradisi potongannya labuh sehingga buku lali.  Cuma bezanya ia berbelah dan berpesak di hadapan baju ini, umumnya dipakai sebagai pakaian di luar rumah atau upacara rasmi.  Baju belah panjang ini terkenal di Melaka, Perak, Selangor dan Kedah-Perlis.  Baju kurung belah ini kemudiannya dikenali sebagai ‘kebaya kurung’ dan ‘kebaya panjang’.   Tradisi ini berkembang menjadi kebaya dan bertangan panjang berpesak lurus di hadapan, berkekek dan berbelah dada yang ditutup dengan kancing atau kerongsang tiga.

## Baju Melayu Cekak Musang
Baju Melayu ialah pakaian tradisional lelaki melayu. Istilah Cekak Musang ini berhubung langsung dengan pola lingkaran leher baju, tengkuk ‘cekak’ tinggi atau leher tegak empang leher.  Pengertian ‘cekak musang’ merakamkan imej alami untuk leher baju yang bercekak tinggi berdiri (2.5cm) melingkari leher.  Ukuran ditentukan oleh lingkaran (bulat) yang dibuat dengan ibu jari lain yang bertemu hujungnya.  Baju ini mula dipakai di Johor ketika pemerintahan Sultan Ibrahim Ibni Sultan Abu Bakar.

## Baju Teluk Belanga
Baju ini mula di perkenalkan di Teluk Belanga, Singapura dan tersebar luas sebagai ciri khas Johor khususnya pada abad ke-19. Ia juga dikatakan sejenis pakaian lelaki yang dikatakan telah direka oleh Sultan Abu Bakar pada tahun 1866 untuk meraikan perpindahan ibu negeri Johor dari Teluk Belanga di Singapura ke Johor Bahru. Walau bagaimanapun istilah ini akhirnya menjadi ciri khas masyarakat Melayu hingga disebut selengkapnya ‘Baju Melayu’. Baju Melayu Teluk Belanga di Johor mempunyai jahitan tulang Belut di bahagian leher bagi kaum lelaki,Manakala Baju Kurung di Johor mempunyai jahitan mata lalat di leher bagi kaum perempuan .

## Baju Kurung
Baju kurung dianggap popular dan dipakai oleh perempuan. Perbezaannya terletak pada bahagian kocek iaitu lelaki mempunyai tiga kocek manakala perempuan mempunyai satu kocek serta perbezaan daripada segi pemakaian. Pengertian kurung secara tidak langsung telah membawa erti ‘mengurung atau menutup’ anggota tubuh. Cara ini menepati konsep pakaian cara Melayu setelah kedatangan Islam, sehinggalah istilah ‘kurung’ diertikan sebagai baju yang selesa dan longgar, labuh atau panjang. Sehingga disebut dengan berbagai-bagai nama misalnya ‘baju kurung bernyawa’ walaupun mempunyai pelbagai nama namun baju kurung telah menampilkan ciri-ciri tersendiri. Pada masa kini, baju kurung dimodenkan, labuh bajunya adalah sampai bawah punggung sahaja.
Silat Firasah

### Pendahuluan:
**Silat Firasah** [SF] adalah satu lagi koleksi keilmuan persilatan warisan bangsa Melayu yang berasaskan agama Islam yang selama ini wujud tanpa disedari oleh masyarakat di Negara ini Malaysia. Keadaan ini berlaku oleh kerana Guru Utama Pengasas Ilmu [singkatannya, GUPI] Silat Firasah, Tuan Haji Mohd. Tahir bin Aral (kini berusia 75 tahun) bekas seorang Ahli Jawatankuasa Perbandaran Kajang, hanya menumpukan pengajaran keilmuannya secara tidak rasmi dan berasaskan jalinan peribadi / individu yang mengetahuinya melalui mulut ke mulut semenjak tahun 1960. Semenjak itu, ramai individu telah mendatang dan mempelajarinya dari pelbagai kalangan / peringkat masyarakat dan pelosok negeri. 
                                        
Keilmuan SF lebih dikenali di antara pengamal-pengamal terawal sebagai “Keilmuan Persilatan Hidup” yang membawa maksud:

Ia tidak terikat semata-mata di gelanggang, sepertimana lazimnya keilmuan persilatan yang lain, malah ia lebih fokus kepada amanah dan tujuan asal penciptaan manusia oleh Ilahi dan realiti, iaitu, menyediakan pengamal-pengamalnya menghadapi dan mempertahankan diri masing-masing dari musuh-musuh yang berbentuk samada Ruhaniah mahu pun Lahiriah:
# Hubungan di antara Manusia dengan Penciptanya [Allah swt];
# Manusia dengan Manusia [kemasyarakatan], dan;
# Manusia dengan Alam persekelilingannya.
Rangkuman keilmuan tersebut bersesuaian dengan namanya “Silat Firasah” yang mana pengtakrifannnya tidak sepertimana lazim digunapakai oleh hampir keseluruhan sistem persilatan masa kini.
Geopolitik

**Geopolitik** ialah kajian yang menganalisis geografi, sejarah, serta sains sosial, dengan rujukan kepada politik antarabangsa. Ia memeriksa kepentingan politik dan strategi geografi, dengan geografi ditakrifkan dari segi lokasi, keluasan dan sumber kawasan-kawasan.

Perkataan ini telah dicipta oleh Rudolf Kjellén, seorang ahli sains politik Sweden, pada permulaan abad ke-20. Kjellén telah diilhami oleh ahli geografi Jerman, Friedrich Ratzel, yang menerbitkan bukunya, *Politische Geographie* (geografi politik) dalam tahun 1897. Buku itu dipopularkan dalam bahasa Inggeris oleh diplomat Amerika, Robert Strausz-Hupé, seorang ahli fakulti Universiti Pennsylvania.
Lana Bulu

**Lana Bulu** adalah sebuah kampung tradisional Melayu yang terletak dalam daerah Kubang Pasu. Ia terletak dalam kawasan Dewan Undangan Negeri Ayer Hitam dan Parlimen Jerlun, kira-kira 25 kilometer dari Bandaraya Alor Star dan 20 kilometer dari bandar Jitra.

Menurut cerita Lana Bulu mendapat namanya dari sejenis daun dikenali sebagai daun `Lana' yang mempunyai bulu halus.

Kira-kira 95 peratus penduduknya berketurunan Melayu manakala bakinya adalah Cina dan Siam. Kebanyakan penduduk di Lana Bulu adalah petani dan sebahagian kecil bekerja di sektor industri. Terdapat sebuah sekolah rendah di sini iaitu Sekolah Kebangsaan Dato' Seri Syed Ahmad.
Batu Talam (kawasan negeri)

**Batu Talam** merupakan sebuah bahagian pilihan raya negeri di Pahang, Malaysia yang mempunyai wakil di Dewan Undangan Negeri (DUN) Pahang dengan kod N06.

Kawasan DUN ini memberi mandat kepada seorang ahli Dewan Undangan Negeri di DUN Pahang mengikut sistem undian terbanyak.

## Sejarah perwakilan

## Keputusan pilihan raya

## Rujukan
Tengku Paris Tengku Razlan

Dato' **Tengku Paris Tengku Razlan** (1940-2006) ialah ahli politik Malaysia berketurunan Melayu. Beliau merupakan mantan ADUN  selama dua penggal (1999-2006). 

## Kematian
Pada 28 Disember 2006, beliau meninggal dunia akibat barah rektum semasa perjalanannya ke Gua Musang. Beliau selamat dikebumikan di Tanah Perkuburan Islam Kampung Tok Machang dan Kampung Ulu Gali.

## Biodata
Beliau berkahwin dengan Raja Noraziah dan mempunyai enam orang anak hasil perkongsian beliau iaitu Tengku Saiful Bahari, Tengku Shahrizan, 36, Tengku Hairul Niza, 33, Tengku Nazatul Shima, 30 dan pasangan kembar, Tengku Ahmad Farid dan Tengku Aziati, 28.

## Rujukan
Sekolah Menengah Kebangsaan Felda Chemomoi

**Sekolah Menengah Kebangsaan Felda Chemomoi** (**SMKC** ) ialah sebuah sekolah bantuan penuh kerajaan Malaysia. Sekolah ini terletak di daerah Bentong dan dikongsi oleh dua buah Felda iaitu Felda Chemomoi dan juga Felda Kemasul.

SMKC mampu menampung kapasiti pelajar lebih kurang 700 orang. Warga pelajar di SMKC bukan sahaja dari Felda Chemomoi, tetapi dari 3 buah penempatan iaitu Felda Kemasul, Kampung Chemomoi serta Simpang Pelangai. Namun begitu, majoriti yang paling banyak adalah dari Felda Kemasul serta Felda Chemomoi.

## Visi dan misi
; Visi:
Menjadi sebuah sekolah yang terbilang dalam daerah Bentong.

; Misi:
* Menghasilkan pelajar yang sentiasa berusha memperolehi ilmu yang seimbang dalam semua bidang bagi membina sahsiah diri dan sempurna secara berterusan.
* mengembangkan potensi dan bakat pelajar bagi membuka luas peluang untuk melanjutkan pelajaran demi kerjaya dan masa hadapan.
* Meningkatkan kemahiran berfikir dan belajar agar pelajar aktif dalm aktiviti kurikulum, kokurikulum dan mangamalkan pergaulan yang sihat.
Milenium ke-6

**Milenium ke-6** ialah tempoh yang bermula dari 1 Januari 5001 dan berakhir pada 31 Disember 6000.

## Peristiwa astronomi
Tarikh-tarikh berikut merupakan tarikh astronomi dan diberikan dalam format astronomi, iaitu Tahun Bulan Hari, yang membenarkan tarikh-tarikh tersebut disusun.

* 5001 September 11: Utarid menghijab Regulus.
* 5366 Ogos 27: Zuhrah menghijab Aldebaran, penghijaban pertama Aldebaran oleh sebuah planet sejak 15 Julai 18980 SM.
* 5898 Ogos 30: Zuhrah menghijab Regulus.
* 5974 September 25: Utarid menghijab Regulus.
* 5997: Komet Hale-Bopp kembali ke sistem suria dalaman.

## Ramalan sains
* 5200: Pembentukan peradaban Jenis II di bawah skala Kardashev.

## Cereka sains
* Pada tahun 5161 (atau lebih tepat lagi pada CY 10087), kapal bintang *[[Asendan Andromeda]]* akan diselamatkan oleh anak-anak kapal *[[Eureka Maru]]* (untuk siri televisyen *[[Andromeda (siri TV)|Andromeda]]*).
* Pada tahun 5700, Lantera Hijau ialah Pol Manning (sebenarnya sebuah identiti yang diambil oleh Hal Jordan dan Salakk) dalam alam semesta Komik DC, manakala menurut kesinambungan Komik Amalgam, Lantera Besi ketika ini ialah Arno Manning yang mempertahankan Bandaraya Pantai futuristik.
* Abad ke-51 ialah asal Greel dalam *[[Talon-talon Weng-Chiang]]*, siri *[[Doktor Who]]* pada tahun 1977.
* Dalam siri *Doktor Who* pada tahun 2005, salah seorang teman Doktor ialah Kapten Jack Harkness, ejen masa untuk polis masa yang berasal dari abad ke-51. Peristiwa-peristiwa *[[Wanita di Perapian]]* juga berlaku sebahagiannya dalam abad ke-51. 
* Pada tahun 5010, Bobby Pendragon, Gunny, dan Patrick memeriksa akibat-akibat masa depan untuk nahas Hindenburg dalam buku *[[Perang Tidak Pernah Berlaku]]*, buku ketiga siri khayalan/cereka sains Pendragon.

## Rujukan
* Konjungsi-konjungsi Regulus dengan planet-planet  (dalam bahasa Jerman)
Milenium ke-7

**Milenium ke-7** ialah tempoh yang bermula dari 1 Januari 6001 dan berakhir pada 31 Disember 7000.

## Peristiwa astronomi
Tarikh-tarikh berikut merupakan tarikh astronomi dan diberikan dalam format astronomi, iaitu Tahun Bulan Hari, yang membenarkan tarikh-tarikh tersebut disusun.
* 6212 November 7: Utarid menghijab Regulus.
* 6587 September 9: Zuhrah menghijab Regulus.
* 6727 Ogos: Marikh menghijab Regulus buat pertama kali sejak 28 Jun 17619 SM.
* 6757 Julai 5: Gerhana suria dan transit Utarid dijangka akan berlaku dengan serentak. Kejadian ini merupakan gerhana dan transit planet serentak yang pertama dalam sejarah tercatat.
* 6947 Oktober 9: Utarid menghijab Regulus.

## Budaya pop
* Menurut lagu "*[[Dalam Tahun 2525]]*" oleh Zager and Evans pada tahun 1969, anda akan dapat "memilih anak anda dari bahagian bawah tiub kaca", menjelang tahun 6565. Bagaimanapun, teknologi bayi tabung uji mungkin boleh didapati lama sebelum tahun tersebut.

## Cereka sains
* Peristiwa-peristiwa dalam siri permainan video *[[Xenosaga]]* berlaku pada awal 6000-an. Disebabkan kekaburan tarikh yang diberikan dalam Episod 1 siri ini ('20xx' diikuti oleh '4000 tahun pada masa depan'), peristiwa-peristiwa itu mungkin berlanjutan hingga abad ke-62 (walaupun berbeza dengan permainan pada dirinya, tarikh-tarikh yang diberikan dalam *[[Kerja Sempurna Xenogears]]* menetapkan peristiwa-peristiwa Xenosaga pada tahun 7277 dalam kalendar Masihi). Haruslah diperhatikan bahawa *Kerja Sempurna Xenogears* mungkin tidak berkait dengan cerita Xenosaga kerana banyak penulis siri Xenogears tidak lagi terlibat dalam projek Xenosaga.

## Lain-lain
* Tahun 6009 merupakan tahun pertama sejak tahun 1961 yang penulisan angka tahun ini melalui sistem angka Hindu-Arab boleh disongsang untuk memberikan angka yang sama; ini boleh dijadikan untuk banyak fon sans-serif, tulisan tangan, dan untuk paparan tujuh segmen bagi peranti elektronik.
* Pada tahun 6939, kapsul masa bagi tahun 1939 dan 1965 akan dibuka selepas 5,000 tahun. Kapsul masa Pameran Dunia New York yang dicipta pada tahun 1939 oleh Westinghouse sebagai sebahagian pamerannya berukuran 90", dengan diameter dalamannya 6.5 inci dan beratnya 800 paun. Westinghouse menamakan aloi nikel dan peraknya sebagai Cupaloy, dan mendakwa bahawa aloi ini adalah lebih keras daripada keluli. Kedua-dua kapsul itu dikebumikan 50 kaki di bawah Taman Flushing Meadows yang merupakan tapak untuk pameran tersebut. Kapsul pertama mengandungi barang-barang harian seperti segelendong benang dan sebuah anak patung, serta juga senaskah Buku Rekod, sebebuli biji-bijian ruji, dan sebuah mikroskop. Gelendong-gelendong mikrofilem memadatkan kandungan-kandungan katalog Sears Roebuck, kamus, almanak, dan teks-teks lain. Filem Berita *RKO Pathe Pictures* yang panjangnya 15 minit juga dimasukkan.
* Zaman Kapricorn dikatakan akan tamat tempoh pemerintahannya selama 2000 tahun.

## Rujukan
* Transit-transit serentak oleh Meeus dan Vitagliano  (pdf, 315KB)
* Konjungsi-konjungsi Regulus dengan planet-planet  (dalam bahasa Jerman)
Milenium ke-8

**Milenium ke-8** ialah tempoh yang bermula dari 1 Januari 7001 dan berakhir pada 31 Disember 8000.

## Peristiwa astronomi
Kesemua tarikh ini adalah dalam skala masa seragam seperti Waktu Terestrial. Apabila ditukarkan kepada masa suria biasa atau Waktu Sejagat yang nyata sekali tidak seragam melalui ΔT, tarikh-tarikh ini adalah lebih kurang sehari lebih awal. Disebabkan perbezaan ini, tarikh-tarikh ini tidak mempunyai hari ulang tahun yang berkait dengan tarikh sejarahnya dan oleh itu, harus tidak dikaitkan kepada tarikh-tarikh tersebut. Tambahan pula, tarikh-tarikh ini hanya merupakan tarikh astronomi dan harus diberikan dalam format astronomi, iaitu Tahun Bulan Hari, yang membenarkannya disusun.

* 7152 September 11: Marikh menghijab Regulus
* 7256 Oktober 12: Utarid menghijab Regulus
* 7276 September 19: Zuhrah menghijab Regulus
* 7278 September 15: Marikh menghijab Regulus
* 7321 Disember 21: Zuhrah menghijab Regulus
* 7404 September 20: Marikh menghijab Regulus
* 7541 Februari 14: Musytari menghijab Zuhal
* 7541 Jun 18: Musytari menghijab Zuhal
* 7565 Oktober 17: Utarid menghijab Regulus
* 7874 Oktober 22: Utarid menghijab Regulus

Planetoid 90377 Sedna akan melalui afelionnya dalam dekad-dekad pada sekitar tahun 7800.

## Cereka sains
* Peristiwa-peristiwa dalam *[[Xenogears]]* mula berlaku pada sekitar tahun 7277.

## Rujukan
* 
* Konjungsi-konjungsi Regulus dengan planet-planet  (dalam bahasa Jerman)
* Ketepatan penghitungan  (dalam bahasa Jerman)
Milenium ke-9

**Milenium ke-9** ialah tempoh yang bermula dari 1 Januari 8001 dan berakhir pada 31 Disember 9000.

## Peristiwa astronomi
Kesemua tarikh ini adalah dalam skala masa seragam seperti Waktu Terestrial. Apabila ditukarkan kepada masa suria biasa atau Waktu Sejagat yang nyata sekali tidak seragam melalui ΔT, tarikh-tarikh ini adalah lebih kurang sehari lebih awal. Disebabkan perbezaan ini, tarikh-tarikh ini tidak mempunyai hari ulang tahun yang berkait dengan tarikh sejarahnya dan oleh itu, harus tidak dikaitkan kepada tarikh-tarikh tersebut. Tambahan pula, tarikh-tarikh ini hanya merupakan tarikh astronomi dan harus diberikan dalam format astronomi, iaitu Tahun Bulan Hari, yang membenarkannya disusun.

* 8007 Oktober 5: Zuhrah menghijab Aldebaran 
* 8018 Disember 30: Zuhrah menghijab Regulus
* 8059 Julai 20: Kejadian gerhana suria anulus dan transit Utarid yang serupa
* 8136 September 6: Utarid menghijab Aldebaran
* 8183 Oktober 26: Utarid menghijab Regulus
* 8192 Oktober 3: Zuhrah menghijab Regulus
* 8362 Disember 7: Utarid menghijab Regulus
* 8444 Oktober 18: Marikh menghijab Regulus
* 8492 Oktober 30: Utarid menghijab Regulus
* 8674 Februari 27: Musytari menghijab Zuhal
* 8775 Oktober 27: Marikh menghijab Regulus
* 8881 Oktober 14: Zuhrah menghijab Regulus
* 8971 September 23: Zuhrah menghijab Aldebaran

## Rujukan
* Transit-transit serentak oleh Meeus dan Vitagliano  (pdf, 315 KB, dalam bahasa Inggeris)
* Konjungsi-konjungsi Regulus dengan planet-planet  (dalam bahasa Jerman)
* Ketepatan penghitungan  (dalam bahasa Jerman)
Abad ke-42 SM

**Abad ke-42 SM** merujuk kepada abad yang berlangsung dari 1 Januari 4200 SM hingga 31 Disember 4101 SM dalam kalendar Gregory.

## Peristiwa
* 4121 SM - Tarikh Eduard Meyer untuk penciptaan takwim Mesir, berdasarkan penghitungan kitaran Sotis.
Abad ke-41 SM

**Abad ke-41 SM** merujuk kepada abad yang berlangsung dari 1 Januari 4100 SM hingga 31 Disember 4001 SM dalam kalendar Gregory.

## Peristiwa
* 4004 SM - Alam semesta dicipta pada wakta senja sebelum 23 Oktober, menurut kronologi Ussher.
Silat Fitrah

**Silat Fitrah** buat masa ini berpusat di Nottingham, England. Ia diasaskan oleh Chris Parker semenjak tahun 1976.
Taman Wawasan

**Taman Wawasan** ialah sebuah taman yang terletak di seberang utara Pulau “Core”, Putrajaya, Malaysia. Taman ini bersempadan dengan Tasik Putrajaya di satu sudut, manakala terus ke barat adalah Boulevard. Taman ini dikonseptualisasi sebagai tempat terpenting bagi Taman Metropolitan (Sesuatu tempat dengan penduduknya melebihi 1 juta orang).

Antara kemudahan awam yang berikut disedia di dalam taman ini : Taman Burung, Taman Permainan bertema tiga (Taman, Air, Hutan), Taman Promenade, denai jogging dan sebagainya.
Taman Botani Putrajaya

**Taman Botani Putrajaya** ialah sebuah taman botani di Putrajaya, Malaysia. Ianya yang mempunyai lebih daripada 700 spesis tumbuhan dari benua-benua yang berbeza di dunia. Ia berfungsi sebagai kawasan perlindungan dan pusat pembelajaran dan kajian bagi khazanah negara Malaysia. Ia mempunyai 13 buah taman tema. Ia mendapat pengiktirafan antarabangsa sebagai salah sebuah daripada 40 buah taman tercantik di Asia.

## Rujukan
Pelancongan di Labuan

Pelancongan Pulau Labuan telah lama terkenal dengan keindahan pulau-pulaunya dan destinasi menyelam.

## Pulau sekeliling
* Pulau Papan
* Pulau Burung
* Pulau Daat
* Pulau Kuraman
* Pulau Rusukan Kecil
* Pulau Rusukan Besar

## Lain-lain
*Taman Burung Labuan
*Masjid An'nur Jamek (Masjid Negeri)
*Kuil Kwong Fook Kung 
*Lauan Gurdwara Sahib 
*Taman Kedamaian & Surrender Point
*Bukit Kubong
*Muzium Chimney
*Muzium Maritim Labuan
*Tanah Perkuburan Perang Labuan

## Pautan Luar
*  Tempat menarik di Labuan
Taman Burung Labuan

Dikelilingi oleh sebuah taman yang cantik, **Taman Burung Labuan** terletak berhampiran dengan Chimney di Tanjung Kubong, Wilayah Persekutuan Labuan. Ia mengandungi tiga sangkar burung besar berbumbung bulat dan dihiasi dengan tumbuhan yang menarik. Terdapat sangkar enggang yang besar di belakang 3 kubah ini. Pelbagai burung yang terdapat di dalamnya termasuk burung Tiong Mas, Love Bird, Burung Helang, Burung Hantu, Enggang, Burung Unta dan sebagainya.

Terdapatnya usaha yang mengumpulkan 580 spesies burung Borneo yang berasingan habitatnya, dari pokok paya bakau sepinggir laut ke hutan di atas bukit. Banyak burung yang menarik boleh dilihat tanpa sebarang peralatan di taman ini. Bayaran masuk adalah seperti berikut:
* Dewasa: RM 3.00
* Kanak-kanak/OKU: RM 1.00
* Pelajar/Warga Emas/Pesara: RM 2.00
* Warganegara asing: RM 5.00

## Pautan Luar
* Taman Burung Labuan
Sejarah Labuan

Pulau Labuan asalnya merupakan sebahagian dari Kesultanan Brunei. Pada 1846, ia diserahkan kepada British setelah British menggunakan pulau yang tidak berpenghuni itu sebagai tapak operasi menentang lanun. Kemudian pada 1946, ia digabungkan dengan Borneo Utara. Seterusnya pada 1963 ia bersama-sama Sabah bergabung ke dalam Malaysia. Kata 'Labuan' berasal dari kata 'pelabuhan'. Semasa penjajahan British, ia dikenali dengan nama 'Pulau Victoria'.

Labuan dahulunya[ merupakan kawasan terpinggir daripada arus pembangunan. Setelah diisytiharkan sebagai Wilayah Persekutuan pada 16 April 1984, kawasan penempatan majoriti orang dari suku kaum Kedayan dan Melayu Brunei serta minoriti kaum Cina ini mula menjadi antara destinasi utama kepada pelabur asing untuk berurusniaga terutama sekali setelah Labuan diiktiraf sebagai Pusat Kewangan Pesisir Antarabangsa atau IOFC pada Oktober 1990.

Pelbagai peninggalan sejarah zaman silam di Labuan menjadi tarikan pelancong seperti Taman Damai (*Peace Park* iaitu tempat Jepun menyerah kalah kepada British), kubur tentera asing yang terkorban semasa berperang dengan tentera Jepun dan juga Taman Burung Eksotik Labuan. Jabatan Muzeum Labuan mengenal pasti bahan-bahan sejarah dan artifak di Labuan untuk direkodkan dan dipamerkan untuk generasi akan datang.

Antara pejuang penentang penjajah di zaman pemerintahan tentera Jepun di Pulau Labuan ini adalah Jumidar Buyong . Beliau merupakan seorang Panglima Perang Laut di dalam angkatan tentera laut diraja British dan ditempatkan di pengkalan utama tentera laut British di Pulau Victoria ( nama Pulau Labuan sewaktu pemerintahan British ). Nama beliau kemudiannya diambil sebagai nama sebuah jalan di Labuan sebagai memperingati sumbangan dan jasa beliau di dalam usaha membebaskan Pulau Labuan daripada cengkaman penjajah. Dipusarakan di Keramat ( 2 tugu besar ) di Labuan. Mungkin generasi sekarang tidak ramai yang mengetahui nama di sebalik jalan tersebut, namun generasi / pewaris beliau masih menetap di W.P Labuan hingga kini. ( Daripada buku salasilah keturunan / keluarga yang dimiliki oleh salah seorang pewaris / keluarga di Labuan )

Selain peninggalan sejarah zaman silam, W.P Labuan juga terkenal dengan aktiviti sukan laut peringkat antarabangsa seperti pertandingan memancing laut dalam, jet ski dan kayak mengelilingi pulau Labuan. 

Labuan yang dahulunya hanya didiami oleh kaum nelayan, mula menjadi tumpuan para pelajar dari dalam dan luar labuan berikutan pembukaan Universiti Malaysia Sabah Kampus Antarabangsa Labuan ( UMSKAL ).

Tunku Syarif Kedah merupakan tokoh orang Kedayan / Brunei yang penting di Labuan. Pensyarah Universiti Malaysia Sabah Dr Low Kok On telah menulis buku 'Tradisi Lisan Keramat Tunku Syarif Kedah'.

## Rujukan


## pautan Luar
Silat Kesateria

**Silat Kesateria** buat masa ini berpusat di London, England. Ia diasaskan oleh Muhd Syaiful Ibrahim bin Abdullah @ Simon Das. 

## Taktik pertempuran utama Silat Kesateria
Taktik pertempuran utama Silat Kesateria adalah menjurus kepada peperangan. Keseimbangan antara: pukulan, kuncian, jatuhan dalam bentuk buah dengan mengunakan 8 senjata asas: 2 Buku jari, 2 Siku, 2 Lutut dan 2 Kaki - membentuk kepada "buah" mampu untuk mengelak, menyekat dan menyerang musuh seiringan dengan gerakan ilham.

## Pautan luar
* YouTube: Seni Silat Kesateria
* Forum ukbaguainstitute.co.uk
Kes Bushel

**Kes Bushel** (1670) ialah sebuah keputusan mahkamah Inggeris yang termasyhur tentang peranan para juri.

Kes ini berasal daripada sebuah kes terdahulu yang dua orang quaker, William Penn dan William Mead, dituduh kerana perhimpunan menyalahi undang-undang. Pada Ogos 1670, kedua-dua orang quaker ini mencabar Akta Konventikel yang menyekat sesetengah amalan keagamaan.

Hakim tersebut mempertanggungjawabkan juri supaya "tidak bersurai sehingga kita menerima keputusan yang dapat diterima oleh mahkamah". Apabila para juri memutuskan untuk membebaskan kedua-dua quaker itu daripada tuduhan, hakim tersebut tidak sanggup menerima keputusan mereka  dan menghantar mereka balik untuk membuat keputusan baru serta mendenda mereka. Edward Bushel, salah seorang juri, enggan membayar denda dan oleh itu, si hakim mengugutnya bahawa "kamu akan dikurung tanpa daging, minuman, api, dan tembakau. Kamu harus tidak berfikir sedemikian untuk menyalahgunakan mahkamah; kami akan mempunyai keputusan dengan bantuan Tuhan atau kamu akan kebulur kerananya."

Bushel mengemukakan tuntutan terhadap mahkamah itu di dalam Mahkamah Rayuan Biasa. Mahkamah Rayuan itu memutuskan bahawa hakim tersebut telah membuat keputusan yang salah ketika beliau menolak keputusan juri, dan menegaskan bahawa para juri tidak boleh dipaksa.
Kakaktua

**Burung Kakaktua** terdiri daripada 21 spesies burung yang tergolong dalam keluarga **Cacatuidae**. Selain dari keluarga *[[Psittacidae]]* (parrot sebenar) yang membentuk order *[[Psittaciformes]]*.

### Genera dan spesies<small></small>

Terdapat sekitar 44 jenis burung yang berbeza di dalam keluarga Cacatuidae termasuk sub-spesies yang diakui. Pada masa sekarang, pembahagian keluarga ini sperti berikut:

Sub-keluarga Nymphicinae
* Genus *[[Cockatiel|Nymphicus]]*
** Cockatiel, *Nymphicus hollandicus* (Kerr, 1792)
Sub-keluarga Calyptorhynchinae: Kakaktua hitam
* 
Sub-keluarga Cacatuinae
* Puak Microglossini: Satu genus dengan satu spesies, Kakaktua Palma hitam.
** Genus *[[Kakaktua Palma|Probosciger]]*
*** Kakaktua Palma, *Probosciger aterrimus* (Gmelin, 1788) (4 subspesies)
* Puak Cacatuini: Empat genera terdiri dari spesies warna putih, merah jambu dan kelabu.
** Genus *[[Kakaktua Gang-gang|Callocephalon]]*
*** Kakaktua Gang-gang, *Callocephalon fimbriatum* (Grant, 1803)
** Genus *[[Galah|Eolophus]]*
*** Galah, *Eolophus roseicapilla* (Vieillot, 1817) (3 subspesies)
** Genus *[[Kakaktua Mejar Mitchell|Lophochroa]]*
*** Kakaktua Mejar Mitchell (juga kakaktua Leadbeater), *Lophochroa leadbeateri* (Vigors, 1831) (2 subspesies)
** 

## Pautan luar
* [Australian Faunal Directory](http://www.environment.gov.au/biodiversity/abrs/online-resources/fauna/afd/taxa/Cacatua_(Cacatua))
* MyToos.com – site explaining many of the responsibilities of cockatoo ownership
* Cockatoo videos on the Internet Bird Collection
Kampung Awah

**Kampung Awah** merupakan sebuah kampung yang terletak di Temerloh, dalam negeri Pahang, iaitu sebuah negeri di Malaysia.

**Kampung Awah** ialah sebuah perkampungan Melayu tradisional terletak di dalam Mukim Bukit Segumpal, Maran, Pahang. Terletak kira-kira 18 kilometer dari bandar Temerloh, Pahang dan 35 kilometer dari bandar Maran. Ia dihubungkan dengan Kuala Lumpur dan Kuantan melalui Lebuhraya Pantai Timur menerusi susur keluar Chenor. Secara umumnya Kampung Awah terbahagi kepada 2 iaitu Kampung Awah Tradisional dan FELDA Kampung Awah yang penduduknya terdiri daripada peneroka. 

Menurut cerita orang tua-tua, perkataan 'Awah' berasal daripada perkataan 'terkelewah'. Diceritakan bahawa pada suatu masa dahulu ada sekumpulan orang asli sedang memancing di suatu paya. Mereka telah hampir-hampir berjaya menangkap ikan yang besar namun mata pancing telah 'terkelewah' (bengkok). Dari situlah nama Kampung Awah diperolehi. 

Pada 1962, Felda Kg Awah telah dibuka sebagai penempatan FELDA yang kedua dibuka di Negeri Pahang selepas Felda Lurah Bilut. FELDA Kampung Awah terletak bersebelahan gugusan FELDA Jengka dan pertambahan penduduk di sekitarnya menyaksikan beberapa buah rumah kedai papan telah dibina pada tahuan 1980-an. Kawasan kedai ini dipanggil oleh penduduk setempat sebagai *sawmill*. Ia bersempena wujudnya sebuah kilang papan di kawasan tersebut. Walau bagaimanapun, pada masa kini, kilang berkenaan telahpun ditutup. Rumah-rumah kedai kayu telah digantikan dengan bangunan rumah kedai konkrit dan kawasan ini dinamakan sebagai Pekan Awah.

Pekan Awah menjadi nadi kepada pembangunan kawasan FELDA sekitarnya dan Kampung Awah. Antara kemudahan yang disediakan ialah Pusat Kesihatan, Institut Latihan Risda/Kolej Risda, Klinik swasta, wakil pos, balai polis dan kedai-kedai runcit. Antara anak watan Kampung Awah yang telah berjaya termasuklah Profesor Dr. Abu Daud Silong. Kampung Awah juga merupakan tempat kelahiran penyanyi tersohor tanah air Malaysia iaitu Dato' Sri Siti Nurhaliza.

Pekan Sehari Kampung Awah diadakan di Pekan Awah setiap hari Rabu mulai jam 3 petang sehingga 10 malam.

## Kemudahan asas
### Pendidikan
# 

### Tempat beribadat
# 

## Poskod
Poskod yang digunakan di Kampung Awah, Temerloh, Pahang adalah 28030.

## Rujukan
  

## Pautan luar
* Lokasi '''Kampung Awah''' di Peta Google
Pekan Sungai Jerik

**Pekan Sungai Jerik** () merupakan sebuah pekan yang terletak di antara Gugusan FELDA Jengka dan Ulu Jempol, Bandar Jengka, Daerah Maran, Pahang. Dahulunya tempat ini dikenali sebagai pekan *Tongkiat* bersempena nama seorang tauke berbangsa Cina yang membuka kilang di kawasan berkenaan. Dihuni oleh kebanyakannya kaum Cina. Suatu masa dahulu, tempat ini adalah kawasan hitam kerana ancaman daripada komunis. Terdapat sebuah sekolah rendah Sekolah Jenis Kebangsaan (C) Jerik yang merupakan sekolah unik di Malaysia kerana ia mempunyai dua aliran dan bahagian Tamil bagi penghuni orang India di ladang.
Resolusi 1696 Majlis Keselamatan PBB

**Resolusi 1696 Majlis Keselamatan PBB** telah diluluskan oleh Majlis Keselamatan PBB pada 31 Julai 2006. Resolusi berkenaan, dicadangkan oleh China, Perancis, Jerman, Russia, United Kingdom dan Amerika Syarikat, telah mendesak Iran untuk menghentikan program pengkayaan uranium. 14 ahli daripada Majlis Keselamatan mengundi menyokong resolusi berkenaan; satu, Qatar, mengundi menentang.  

Kegagalan Iran untuk memberikan alasan yang memuaskan membawa kepada Resolusi 1737 Majlis Keselamatan PBB, membolehkan sekatan. 

## Rujukan
*[http://www.un.org/News/Press/docs/2006/sc8792.doc.htm Security Council demands Iran suspend uranium enrichment by 31 August, or face possible economic, diplomatic sanctions]* Security Council
Bahasa Akkadia

**Bahasa Akkadia** (*lišānum akkadītum*) adalah bahasa Semitik (bahagian dari yang lebih besar keluarga bahasa Afro-Asia) yang dituturkan di Mesopotamia purba, terutamanya oleh Orang Assyria dan Orang Babylonia. Bahasa Semitik akuan terawal, ia menggunakan sistem tulisan cuneiform dipemerolehan unggulnya dari Bahasa Sumeria purba, yang tidak berkait, bahasa pencilan. Nama dari bahasa ini dipemerolehan dari kota Akkad, satu pusat tamadun Mesopotamia major.

## Aneka
Akkadia dibahagikan kepada beberapa aneka berdasarkan pada geografi dan tempoh bersejarah:

* Akkadia Kuno — 2500 – 1950 SME
* Babylon Kuno/Assyria Kuno — 1950 – 1530 SME
* Babylon Pertengahan/Assyria Pertengahan— 1530 – 1000 SME
* Babylon Baru/Assyria Baru — 1000 – 600 SME
* Babylon Akhir — 600 SME – 100 EL

## Pautan luar
*  Akkadian Language Sample
*  A detailed introduction to Akkadian 
*  First lesson of Richard Caplice, ''Introduction to Akkadian''
*  Sample pages of ''Introductory Assyrian Grammar'' by Samuel A B Mercer
*  Akkadian-English-French Online Dictionary
*  The German Wikipedia article on Akkadian
Kampung Kuau

**Kampung Kuau** merupakan sebuah kampung yang terletak di Bachok, dalam negeri Kelantan Darul Naim, iaitu sebuah negeri di  utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.

**Kampung Kuau Bachok** mendapat nama sempena Pokok Kuau yang jarang dapat dilihat pada masa sekarang, begitu juga dengan kampung bersebelahan dengan kampung ini mendapat nama daripada sejenis pokok iaitu Keluat.

Kampung ini sangat unik kerana penduduknya mempunyai wajah seakan akan sama. Dikatakan setiap ahli keluarga adalah saudara mara terdekat yang berkembang dari generasi ke generasi. 

Kedudukan geografi yang di kelilingi oleh Sungai Kemasin seolah membentuk sebuah pulau, Kegiatan utama penduduk adalah Pertanian, rupa mukabumi yang sesuai untuk Tanaman Padi, dan tanaman kontan lainnya, seperti sayur-sayuran berbuah seperti tembikai. Dengan ada nya projek Saliran Pengairan Kemasin-Semerak membolehkan Tanaman padi dilakukan 2 kali setahun.

## Pokok Kuau
Pokok Kuau merupakan sejenis pokok yang berdaun lebar dan merimbun. Kayunya boleh dijadikan perabot dan ukiran. Daunnya dikatakan boleh dijadikan ubat sakit perut dengan menggumpalkannya dan ditampal pada perut. Manakala, air rebusan daunnya juga boleh diminum untuk menjarakkan kelahiran anak.

## Kemudahan asas
### Pendidikan
# Sekolah Kebangsaan Chantum
# Tadika Kemas

### Tempat beribadat
# Masjid Ar-Rahim

### '''Kemudahan dan Infrastruktur'''

# Balairaya
# Anjung Komuniti

## Poskod
Poskod yang digunakan di Kampung Kuau, Bachok, Kelantan adalah 16300.

## Rujukan
  

## Pautan luar
* [ Lokasi **Kampung Kuau** di Peta Google]
Hospital Selayang

**Hospital Selayang** merupakan sebuah hospital kerajaan yang terletak di Batu Caves, Selangor, Malaysia. Hospital ini mempunyai 960 buah katil, 20 disiplin klinikal ,dan menyediakan khidmat rawatan menengah dan rawatan lanjutan kebangsaan yang terpilih. Dalam pelaksanaan dan pembentukan Hospital Selayang, Kementerian Kesihatan Malaysia telah mengatur langkah oleh objektif Wawasan 2020 di mana Malaysia harus mencapai status negara maju pada tahun 2020 dan menyempurnakan visi Kementerian Kesihatan Malaysia. Oleh itu Hospital Selayang adalah direka bentuk dan dilengkapi dengan peralatan canggih sesuai dengan piawaian antarabangsa.

Hospital Selayang telah direka bentuk, dibina dan dilengkapi dengan Sistem Maklumat Hospital Menyeluruh dengan satu matlamat operasi unggul. Merupakan hospital yang pertama di Malaysia dan di dunia yang beroperasi dengan sistem ini meliputi seluruh aspek operasinya. Untuk mencapai objektif keadaan fasiliti terbaik, organisasi berkesan dan berkemahiran tinggi, operasi dan pentadbiran dijamin untuk kejayaan hospital ini. 

Hospital Selayang memiliki pusat gastroenterologi, reumatologi, renal dan hepatologi, serta pembedahan hepatobiliari, vitreoretinal, kolorektal dan pembedahan mikro. Menjadi hospital rujukan ia menyediakan khidmat pakar pesakit luar bagi kes-kes yang dirujuk sahaja. Di sini tiada menerima rawatan pesakit luar yang masuk begitu sahaja kecuali jika kes kecemasan dikendali dalam Jabatan Kecemasan. Hospital ini juga memfokuskan pada Khidmat Rawatan Ambulatori. Oleh itu Hospital Selayang telah mendedikasikan disiplin-pelbagai Pusat Rawatan Ambulatori yang mencakupi pembedahan rawatan harian, rawatan perubatan harian, perkhidmatan endoskopi dan lithotripter.

Buat masa kini, hospital ini adalah merupakan salah satu daripada hospital kerajaan yang digunakan oleh Universiti Teknologi MARA (UiTM) sebagai hospital pengajar sementara bagi Fakulti Perubatan, memandangkan Hospital UiTM di kampus baru UiTM di Puncak Alam masih lagi dalam proses pembinaan.

## Rujukan

## Pautan luar
* Laman Kementerian Kesihatan.
* Laman Jabatan Kesihatan Selangor.
Transistor sesimpang

**Transistor sesimpang** (**UJT**) merupakan peranti elektronik semikonduktor.

Terdapat dua jenis **transistor sesimpang**:

* Transistor sesimpang yang asli, UJT, iaitu merupakan perantu yang pada dasarnya adalah satu keping bahan semikonduktor jenis N ke dalam bahan jenis P yang dibaur dalam kepanjangannya. 2N2646 adalah salah satu contoh peranti.

* **Transistor sesimpang terprogramkan**, atau PUT, merupakan "adik beradik" kepada thyristor. Seperti thyristor, ia mengandungi empat lapisan P-N dan mempunyai satu Anod dan Katod yang disambungkan kepada lapisan pertama dan lapisan akhir, dan satu Get yang dihubungkan ke salah satu lapisan dalam. Lapisan-lapisan tersebut tidak boleh ditukar ganti dengan UJT konvensional tetapi boleh bertindak dengan fungsi yang serupa. 2N6027 adalah contoh peranti. 

Bagi kedua-dua jenis, kegunaan utama mereka adalah sebagai peranti pencetus bagi thyristor dan sebagai peranti aktif dalam pengayunan santaian. Graf voltan pemancar melawan arus pemancar bagi transistor sesimpang akan menunjukkan luas rentangan negatif dan inilah yang membuatkan UJT berguna.

Transistor sesimpang hanya mempunyai satu simpang yang membuatkan ia mempunyai nama transistor 'SE'simpang. UJT ini mempunyai tiga terminal iaitu pemancar dan dua tapak. Tapaknya dibentuk dari sekeping silikon jenis n yang didop. Dua hubungan ohmik B1 dan B2 disambung ke hujungnya. Pemancar adalah jenis p dan didop dengan lebih. Rintrangan antara B1 dan B2, apabila pemancar dibuka adalah dipanggil rintangan antara tapak.

### Pautan luar
* Gambar rajah dan penerangan transistor sesimpang  daripada American Microsemiconductor
Mutiara Hati

**Mutiara Hati** adalah drama bersiri Indonesia ataupun sinetron yang telah ditayangkan di TV9 di Malaysia bermula pada November 2006 hingga Ogos 2007 sebanyak 2 siri.

## Sinopsis

Ia mengisahkan kehidupan seorang budak berumur 5 tahun iaitu Nabila (Novi Aulia) yang kehilangan ibu kandungnya. Ibu kandungnya sering muncul di dalam mimpi Nabila. Dia dijaga oleh ayahnya, Aji Darmawan (Lucky Hakim), seorang pengurus di syarikat pembinaan. Guru kelas Nabila di tadika ialah Bu Arini (Inneke Kosherawati), seorang guru yang penyayang serta dedikasi terhadap kerjanya. Bu Arini seterusnya menjadi isteri kepada ayah Nabila, Aji Darmawan.

## Pautan luar
* Laman web SCTV
Abdul Talib Mohd Hassan

**Abdul Talib Mohd Hassan** (11 Oktober 1947 &ndash; 11 Februari 2026) merupakan salah seorang penulis novel Malaysia. Beliau merupakan anak sulong dari tujuh beradik. Bapanya, **Mohd Hassan bin Ali** merupakan salah seorang pegaretwai Jabatan Laut.

## Pendidikan
Abdul Talib Mohd Hassan (1947-2026) mendapat pendidikan awal di Sekolah Umum Laki-laki Teluk Intan (1945-1957). Beliau kemudiannya menyambung pengajiannya di sekolah Rendah Anglo-Chinese, Teluk Intan (1958-1960), sebelum meneruskan pengajiannya di sekolah Menengah Horley Methodist, Teluk Intan (1960-1965).
Selepas itu beliau mengikuti kursus perguruan di Maktab Perguruan Harian, Teluk Intan, dan pada masa yang sama belajar secara sambilan dan lulus Sijil Pelajaran Malaysia pada 1969. Setelah tamat kursus, beliau kemudiannya mengajar di Sekolah Kebangsaan Spang Loi, Johor.

## Buku Penulisan
# (1989) Warisan, Wajah- wajah di pelangi
# (1990) Jelaga, Cinta Semalam, Primadona
# (1991) Pelarian, Bebayang Ungu, Mimah, Mega-Mega,Sinar di Sebalik Kabus, Destini Kasih, Ika, Airiani
# (1992) Di Rahang Sumpah.
# (1993) Sutera dalam Lukisan, Saga Dua
# (1994) Jerebu
# (1997) Khailee
# (2001) Saga Tiga, Kompilasi Destini Kasih, Kompilasi Sekuntum Bunga Sena.
# (2005) Diari Hati

## Kejayaan Penulisan
# Pemenang pertama Sayembara Novel GAPENA 1976 dengan novel Saga.
# Hadiah kedua Sayembara Novel Hari Guru 1977 dengan novel Pelarian.
# Pemenang kedua Sayembara Novel GAPENA & Yayasan Sabah 1979 dengan novel Warisan.
# Hadiah ketiga dalam Peraduan Menulis Skrip Drama televisen *Anjang Aki*
Ismail bin Abbas

**Ismail bin Abbas** atau juga dikenali sebagai **Amil Jaya** merupakan salah seorang penulis novel Malaysia. Beliau dilahirkan pada 5 November 1939 di Kampung Pirasan, Kota Belud, Sabah. Beliau meninggal dunia pada 2 September 2009 bersamaan 12 Ramadan.

## Pendidikan
Ismail bin Abbas mendapat pendidikan awal di Tenghilan, Tuaran sehingga lulus darjah lima. Setelah tamat belajar di sekolah rendah, beliau bekerja sebagai guru di Sekolah Sukarela Rakyat (SSR) di Kampong Wangkod, Tenghilan. Beliau kemudiannya menyertai Pusat Latihan Guru-guru Bumiputera. Beliau kemudiannya bertugas sebagai Guru Besar di sekolah yang sama 1962 dan kemudiannya di SRK Selupoh, Tuaran pada 1967. Beliau kemudiannya melanjutkan latihan perguruannya di Maktab Perguruan Bahasa, Kuala Lumpur 1969 dan Maktab Perguruan Sultan Idris, Tanjung Malim pada tahun 1970.

Beliau kembali ke Sabah pada 1971 dan menjadi pensyarah di Maktab Perguruan Gaya, Kota Kinabalu dari 1971 sehingga 1974. Beliau kemudiannya bekerja sebagai editor di Biro Kesusasteraan Borneo, Cawangan Sabah sehingga penhujung 1976. Beliau mengambil kursus pelajar luar kampus di Universiti Sains Malaysia, Pulau Pinang dan berjaya mendapat Ijazah Sarjana Muda Sastera pada 1982. Apabila Biro Kesusasteraan Borneo diserap kedalam Dewan Bahasa dan Pustaka pada 1 Januari 1977, beliau dilantik sebagai Pegawai Penyelidik dan diletakkan di Unit Sastera.

## Pencapaian
# Beliau menerima anugerah Penghargaan Penulis daripada Dewan Bahasa dan Pustaka Cawangan Sabah pada tahun 1987.
# Anugerah Sastera Sabah pertama daripada kerajaan Sabah 1990.
# Penerima  pertama dari Sabah Anugerah SEA Write Award (1992).

## Karya novel
# Berhati Nabi Berwajah Ibu (1972)
# Cerah (1976)
# Ngayau(1979) diterjemahkan ke bahasa Inggeris (Headhunters) dan bahasa Perancis (Chasseurs de Tetes) pada 2009.
# Bagaton (1987) diterjemahkan ke bahasa Inggeris (Burian Urn) dan bahasa Belanda (Begrafenis Urn) pada 2009.
# Herwan Anak Kembara (1982)
# Yanti Si Anak Laut (1986)
# Kumpulan Puisi dan Cerpen Suatu Amanah (1997)

## Rujukan